তানিয়া আহমেদ
২০০৪ সালে হুমায়ূন আহমেদ পরিচালিত "শ্যামল ছায়া" চলচ্চিত্র দিয়ে তার বড় পর্দায় অভিষেক হয়। এতে বাংলাদেশের স্বাধীনতা যুদ্ধ চলাকালীন পলায়নরত এক নৌকায় নারী ডাক্তার রাত্রি চরিত্রে তার অভিনয় বাংলাদেশের পাশাপাশি পশ্চিমা বিশ্বেও সামাদৃত হয়। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে বাচসাস পুরস্কার অর্জন করেন। ২০০৪ ও ২০০৫ সালে তিনি "৬৯", "বেলাভূমি", "শ্রীকান্ত", "আমাদের আনন্দবাড়ি", "ঘুণপোকা", ও "সুখনগর অ্যাপার্টমেন্ট" নাটকে অভিনয় করেন। ২০০৫ সালে তিনি সাইফুল ইসলাম মান্নু পরিচালিত "সাপলুডু" টেলিভিশন ধারাবাহিকে খল চরিত্রে অভিনয় করেন। পরবর্তীতে তিনি মোস্তফা সরয়ার ফারুকী পরিচালিত "মেড ইন বাংলাদেশ" (২০০৭), হুমায়ূন আহমেদ পরিচালিত "নয় নম্বর বিপদ সংকেত" (২০০৭) চলচ্চিত্র, ও স্বল্পদৈর্ঘ্য চলচ্চিত্র "বিশ্বরণ্যের নদী"-তে কাজ করেন।
ফাতিমা সানা শেখ
ফাতিমা ১৯৯৭ এ নির্মিত কামাল হাসানের চলচ্চিত্র "চাচি ৪২০" এ অভিনয়ের মাধ্যমে বলিউড চলচ্চিত্রাঙ্গনে আত্মপ্রকাশ করেন। তিনি ভারতী জয়প্রকাশ এবং জেনকি পাশানের মেয়ের ভূমিকায় অভিনয় করেন। এরপর তিনি ২০০১ সালের, চলচ্চিত্র ওয়ান টু কা ফোর এ শাহরুখ খান এবং জুহি চাওলা জুটিদের সাথে অভিনয় করেন। ২০০৮ সালে তিনি ভারতীয় নাটকীয় চলচ্চিত্র "তাহান"-এ জয়া চরিত্রে অভিনয় করেন। এরপর তিনি যথাক্রমে কমেডি চলচ্চিত্র "বিট্টু বস" (২০১২), রোমান্টিক চলচ্চিত্র "আকাশ বাণী" (২০১৩) এবং অনুপ্রেরণমূলক চলচ্চিত্র "দঙ্গল" (২০১৬) অভিনয় করেন।